Zorica Mršević

**Zorica Mršević** (Beograd, 7. 10. 1954) srpska je profesorka, pravnica, istraživačica i aktivistkinja za ljudska prava, posebno poznata po svom akademskom radu i doprinosu u oblasti ženskih ljudskih prava i feminizma, kako na lokalnom tako i na međunarodnom nivou.

Nakon što je 1977. godine diplomirala na Pravnom fakultetu, Univerzitet u Beogradu, magistrirala na istom fakultetu 1983. godine, a 1986. godine je na Pravnom fakultetu odbranila i doktorsku tezu *Obavezna odbrana u krivičnom postupku*.

Zorica Mršević je autorka više od 20 knjiga i oko 300 istraživanja i tekstova na temu *rodne ravnopravnosti, fenomenologije nasilja, ljudskih prava marginalizovanih grupa* odnosno iz *oblasti prava*.

## Karijera

Tokom 1978. i 1979. godine, Zorica Mršević je predavala *Ustavno pravo* i *Privredno pravo* u Drugoj ekonomskoj školi u Beogradu, Srbija.

1979. godine, zaposlila se u Institutu za kriminološka i sociološka istraživanja, Beograd, Srbija, napredujući od pozicije asistentkinje do pozicije istraživačice koja koordinira projektima Instituta ali i učestvuje u upravljačkim telima ove institucije.

1992. godine predaje *Teoriju nasilja, ženska ljudska prava* i *Feminističku teoriju prava* u Centru za ženske studije, tada alternativnom programu, koji sada postoji pri Fakultetu političkih nauka, Univrziteta u Beogradu.

Tokom 1996. godine bila je gostujuća profesorka na Pravnom fakultetu Univerziteta Ajova, Sjedinjene američke države, na predmetu *Komparativna feministička teorija prava*.

1999. godine, Mršević se zaposlila u Institutu za društvene nauke, Beograd, Srbija gde je 2001 stekla najviše naučno zvanje, *naučna savetnica*.

Takođe, tokom 2000. i 2001. godine, bila je regionalna koordinatorka projekata u organizaciji OXFAM, Velika Britanija, radeći kao *Regionalna koordinatorka projekata za žene*, koordinirajući i regionalnim i nacionalnim projektima za ženska ljudska prava.

Od 2001 do oktobra 2008 godine, Zorica Mršević je bila *Savetnica za ravnopravnost polova* u OEBS misiji u Srbiji, Beograd, gde je radila na sledećim projektima:

Uspostavljanje lokalnih mehanizama za rodnu ravnopravnost; Edukacija za lokalne mehanizme o rodnoj ravnopravnosti; Osnaživanje žena za političko uključivanje; Predlaganje zakona i drugih pravnih dokumenata na temu rodne ravnopravnosti i antidiskriminacije; Obezbeđivanje ekspertske podrške nacionalnim mehanizmima za rodnu ravnopravnost kako na pokrajinskom tako i na republičkom nivou.

U akademskim 2002/ 2003, 2003/2004 i 2004/ 2005 godinama, Zorica Mršević je bila gostujuća profesorka na Centralnom Evropskom Univerzitetu u Budimpešti, Mađarska, predajući na predmetu *Teorija nasilja i zenska ljudska prava* – isti predmet je predavala tokom 2005. i 2006. godine na Rosa Mayreder Koledžu, Beč, Austrija.

Od 2008. godine ona je takođe i profesorka na Fakultetu za evropske pravno-političke studije, Novi Sad, Srbija.

Od 2008. godine pa sve do 2011. godine, Zorica je bila *zamenica Republičkog ombudsmana* nadležna za rodnu ravnopravnost i ljudska prava osoba sa invaliditetom, Beograd, Srbija. Obavljajući ovu funkciju, bila je nadležna za odgovaranje građanima i građankama na pritužbe ombudsmanu i to u oblastima rodne ravnopravnpsti, LGBT ljudskih prava, ljudskih prava osoba sa invaliditetom, starijih lica, pacijenata, penzionih i radničkih prava, kao i za nadgledanje rada institucija za smeštaj starih lica i osoba sa invaliditetom.

2010. godine, izabrana je za članicu *Ekspertskog savetodavnog tela* u okviru kancelarije *Poverenice za zaštitu ravnopravnosti*, Beograd, Srbija, gde doprinosi svojom ekspertizom u aktivnostima koje su vezane za rodnu ravnopravnost ali i za prava LGBT osoba.

Takođe, 2011. godine, Zorica, kao gostujuća predavačica, predaje na Pravosudnoj akademiji u Beogradu, Srbija, gde predaje sudijama, tužiocima i kandidatima na akademiji i to teme Višestruka diskriminacija i Nasilje nad ženama.

2011. godine, Zorica Mršević je postala i članica Saveta za rodnu ravnopravnost Vlade Republike Srbije gde učestvuje u savetodavnim aktivnostima. Isto tako, je i članica Opservatorije – nezavisnog tela za nadgledanje oblasti nasilja nad ženama, gde radi na istraživanju medijskog izveštavanja na temu nasilja nad ženama.

Takođe je gostujuca predavačica u Centru za ženske studije na Fakultetu političkih nauka u Beogradu, Srbija.

## Izbor novijih objavljenih knjiga
* Mršević Z., (1997), Incest između mita i stvarnosti, Beograd, Institut za kriminološka i sociološka istraživanja i Jugoslovenski centar za prava deteta, pp.&nbsp;212.
* Mršević Z., (1998), Izazovi sudske nezavisnosti, Beograd, Ministarstvo pravde Republike Srbije, pp.&nbsp;184.
* Mršević Z., (1999), Rečnik osnovnih feminističkih pojmova, Beograd, Albulj, pp.&nbsp;181.
* Mršević Z., (2002), Standardi i mehanizmi za postizanje rodne ravnopravnosti u demokratskim zemljama, drugo izmenjeno i dopunjeno izdanje, Beograd, OEBS. pp.&nbsp;226.
* Mršević Z., Ka demokratskom društvu – sistem izbornih kvota, Institut društvenih nauka, Beograd. 2007. . str. 285.. COBIS.SR-ID 139995660
* Mršević Z., Ka demokratskom društvu – sloboda javnog okupljanja, pravo svih, Institut društvenih nauka, Beograd. 2007. . str. 165..
* Mršević Z., Ka demokratskom društvu – istopolne porodice, Institut društvenih nauka, Beograd. 2009. . str. 175.. COBIS.SR-ID 168990476
* Mršević Z., (2011), Ka demokratskom društvu – rodna ravnopravnost, Institut društvenih nauka, Beograd, 2011, 229 str. . COBISS.SR-ID 185571340

## Reference

## Vanjske veze
* Zorica Mršević